উৎপন্ন তেজস্ক্রিয় বর্জ্য সমূহ চূড়ান্ত নিষ্পত্তির পূর্ব পর্যন্ত নিরাপদ সংরক্ষণের লক্ষ্যে পরমাণু শক্তি গবেষণা প্রতিষ্ঠান, সাভারে কেন্দ্রীয় তেজস্ক্রিয় বর্জ্য প্রক্রিয়াকরণ ও সংরক্ষণাগার স্থাপন করা হয়েছে। ২০০৫ সাল থেকে অফিসিয়ালি এর কার্যক্রম শুরু হয়েছে। তেজস্ক্রিয় বর্জ্য ব্যবস্থাপনা এবং সংরক্ষণের জন্য এটা দেশের একমাত্র স্থাপনা যা ১১৬৩ বর্গমিটার এলাকা জুড়ে অবস্থিত। এই ফ্যাসিলিটিতে তেজস্ক্রিয় বর্জ্য ব্যবস্থাপনার জন্য বেশ কিছু আধুনিক যন্ত্রপাতিও রয়েছে।